Diari Oficial de la Generalitat Valenciana


Sumari del DOGV 6108, del 23-09-2009 (2009/10566)

Informació pública per la qual es donen per finalitzades les operacions de fitació en 1a fase, i es dóna tràmit d'audiència i vista de l'expedient de delimitació de la forest núm. 47 del Catàleg de forests d'utilitat pública de la província d'Alacant denominada Ombria o Mariola pertanyent a la Generalitat Valenciana situada al terme municipal d'Agres.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6108

Data del DOGV
:   23-09-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/10010


Data del document
:   03-07-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Informació Pública

Informació pública per la qual es donen per finalitzades les operacions de fitació en 1a fase, i es dóna tràmit d'audiència i vista de l'expedient de delimitació de la forest núm. 47 del Catàleg de forests d'utilitat pública de la província d'Alacant denominada Ombria o Mariola pertanyent a la Generalitat Valenciana situada al terme municipal d'Agres. [2009/10219]  
Amb data 12 de maig de 2009 s'han donat per finalitzades les operacions de fitació en 1a fase de la delimitació de la forest d'utilitat pública número 47, denominada Ombria o Mariola, pertanyent a la Generalitat Valenciana sítia al terme municipal d'Agres, província d'Alacant. Aquestes operacions van ser prèviament anunciades en el Diari Oficial de la Comunitat Valenciana núm. 5970, de data 9 de març de 2009, i en els taulers d'anuncis dels ajuntaments d'Agres, Alfafara, Bocairent, Cocentaina i Muro d'Alcoi.  
En compliment del que disposen els articles 93 i 98.2 del Reglament de Forests, aprovat per Decret 485/1962, de 22 de febrer, i en relació amb l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es comunica a les persones interessades que l'expedient de delimitació en 1a fase es troba a la seua disposició a l'Ajuntament d'Agres i a les oficines dels Serveis Territorials d'Alacant de la Conselleria de Medi Ambient, Aigua, Urbanisme i Habitatge, síties al carrer de Churruca, núm. 29, on se li donarà vista durant el termini d'un mes, comptador des de l'endemà de la publicació d'aquest anunci en el DOCV, perquè, si els convé segons dret, efectuen les corresponents protestes, en les quals cal fer constar clarament la part de perímetre reclamat, juntament amb aquells documents originals o fotocòpies compulsades que s'estimen pertinents, i presentar-los en les esmentades oficines o en qualsevol dels organismes que indica l'article 38.4 de la Llei 30/1992, de 26 de novembre.  
Alacant, 3 de juliol de 2009.- El director territorial: Ramón Rizo Aldeguer.